תמיכה מהבלתי נודע: טארה מקיפה את עצמה בשלושה צללים שתוקפים אויבים ונעלמים כעבור שש שניות. (3ׂׂ)
ג'ין (2): מנורה מתפוצצת: כל האויבים שקרובים לג'ין מייד נדחפים אחורה והוא גם מקבל 700 חיים (3).
רוחות נקמה: ג'ין יורה טיל מבוית אל כל האויבים הגלויים לעין בשטח גדול, שגורם עד 800 נזק בהתאם למרחק (3).
מקס (2): משנה מצבים: מקס רצה קדימה והופכת לחסינה מפני כל התקפה (3).
סניקי סניקרס: מקס שמה צריח באדמה וכעבור ארבע שניות משתגרת אליו ומרפאת את כל הנזק שעשו לה (3).
מר.פ (2): פעמון שירות: מר.פ מחזק את הסבל הנוכחי, מעלה את כמות הנזק שלו ב-150 ואת החיים ב-1000 (3).
רובו-סבל לחיזוק: ההתקפה הבאה תביא רובו-סבל נוסף במקום הנחיתה שלה (3).
ספראוט (2): קש בגינה: ספראוט אוכל שיח ומחזיר לעצמו 2000 חיים (3)
השתלה: ספראוט הורס את גדר השיחים הנוכחית שלו ומקבל לעצמו בחזרה מייד את תכונת הסופר (3).
ביירון (2): זריקה בזרוע: ביירון משתמש באחת המכות שלו כדי לרפא את עצמו ב-800 לשנייה למשך 3 שניות (3).
יריות חיזוק: ההתקפה הבאה של ביירון יורה 3 חיצים במקום אחד, כל אחד מהם גורם 20% פחות נזק ומספק 40% פחות ריפוי (3).
סקוויק (2): בסופו של דבר: הטווח של המכת הרגילה של סקוויק גדל ב-100% (3)
שאריות: מתקפת הבועות הדביקה הבאה של סקוויק מספקת לחברי הצוות תצפית על השיחים למשך 15 שניות (3).
בראולרים מסוג אגדי (צבע צהוב).
צמח החיים: ספייק מניח קקטוס המשמש להגנה אם ספייק יהיה לידו בזמן חיסולו הוא ירפא 1000 חיים (3).
שיקוי האטה: כל האויבים של קרו שמורעלים איטיים יותר ל-5 שניות (3).
אזור מתוק: לאון זורק את הסוכרייה שלו והיא יוצרת אזור שבו לאון וחברי הקבוצה שלו הופכים לבלתי נראים. לסוכרייה 1500 חיים (3).
בראולרים מסוג כרומטי (צבעוני).
טוויסטר: גייל יוצר סופה במיקומו שאויבים שיתקדמו אליה יוקפצו לכיוון הנגדי.(3)
אקסטרה קפוא: לו מגביר באופן מיידי את מד הקיפאון ב-50% לאויבים בתוך תכונת הסופר שלו. (3)
תמיכה אווירית: קולונל ראפס מזמן מטח גדול של טילים. כל טיל מוריד 700.(3)
ציוד קרב.
היכולת ציוד קרב (Gears), נפתחת כאשר בראולר מגיע לכוח 10. יש 5 סוגים של ציוד קרב, שמשותפים לכל בראולר (בניגוד לגאדג'טים וכוחות כוכב):
את הציוד קרב ניתן לשדרג עד לשלב 3, בניגוד לגאדג'טים וכוחות כוכב, באמצעות טוקני ציוד, ייחודיים לכל סוג של ציוד, שמקבלים בתיבות. כאשר יש מספיק טוקני ציוד ניתן לשדרג את הציוד במטבעות מיוחדים.
בנוסף, כאשר משדרגים ציוד קרב לבראולר מסוים זה לא ישדרג את הציוד של כל הבראולרים האחרים.
לציוד קרב יש שתי משבצות שאיתן השחקן בוחר שני ציודי קרב מתוך כל החמישה שאיתם הוא ירצה לשחק:
המשבצת הראשונה: נפתחת ברמת כוח 10.
המשבצת השנייה: נפתחת ברמת כוח 11.
תיבות.
במשחק יש תיבות שאיתן השחקן פותח ומהתיבה הוא מקבל כל מיני פרסים שונים (כוחות כוכב, גאדג'טים, דמויות ועוד).
לתיבות יש שלוש דרגות שונות:
תיבת בראולר (Brawl Box): התיבה הכי פשוטה במשחק, יכולה להכיל 3 פריטים.
אם יש דמות - יהיה רק פרס אחד.
תיבה גדולה (Big Box): התיבה השנייה בגודלה במשחק, יכולה להכיל 4 פריטים
אם יש דמות - יהיה מתחת ל-30 מטבעות בתיבה.
מגה תיבה (Mega Box): התיבה הכי שווה במשחק, יכולה להכיל עד 10 (כולל) פריטים.
אם יש דמות - יש מעל 5 פרסים בתיבה. (5 = אין דמות/גאדג'ט/כוח כוכב - על כל מספר מעל 5, השחקן מקבל אחד מהם.)
ריקושט (סרט)
ריקושט (באנגלית: Ricochet) הוא סרט פעולה אמריקאי משנת 1991 בבימויו של ראסל מולקהי ובכיכובם של דנזל וושינגטון, ג'ון ליתגאו, אייס טי, קווין פולק ולינדזי וגנר.
תקציר העלילה.
השוטר ניק סטיילס (דנזל וושינגטון) מצליח למנוע שוד גדול ולעצור את הפושע ארל טאלבוט בלייק (ג'ון ליתגאו). בעקבות המקרה סטיילס מקבל קידום מהיר והופך לעוזר התובע המחוזי של לוס אנג'לס.
מספר שנים לאחר מכן בלייק מצליח לברוח מהכלא והוא מעוניין לנקום בסטילס על שגרם לו לשבת בכלא. אף על פי כן, בלייק איננו מעוניין במותו של סטיילס אלא במקום זאת הוא מעוניין להפוך את חייו לגיהנום אמיתי על ידי הפקת ראיות לפשעים שבוצעו לכאורה על ידי סטיילס.
הנסיך הקטן (סרט, 1974)
הנסיך הקטן (באנגלית: The Little Prince) הוא סרט מוזיקלי-פנטזיה אמריקאי משנת 1974. הסרט הופק ובוים על ידיסטנלי דון ומבוסס על ספר הילדים הקלאסי "הנסיך הקטן" מאת הסופר, המשורר והטייס הצרפתי אנטואן דה סנט-אכזופרי. בסרט מככבים ריצ'רד קילי, ג'ין ויילדר, דונה מק'צ'ני, ג'וס אקלנד וויקטור ספינטי.
סצנות המדבר בסרט צולמו בתוניסיה.
תקציר העלילה.
העלילה מתמקדת בטייס (מגולם על ידי ריצ'רד קילי) אשר נאלץ לבצע נחיתת חירום במדבר סהרה. במהלך שהותו במדבר הוא מתיידד עם ילד צעיר המכונה "הנסיך הקטן" אשר הגיע במקור מהאסטרואיד B-612. בימים הבאים, הטייס שומע על עברו של הנסיך ומסעותיו השונים ברחבי מערכת השמש. שהוא מגיע סוף סוף לכדור הארץ הנסיך הקטן למד את חשיבות החיים. לפני שהנסיך הקטן מת מהכשת נחש, הוא חולק את הלקחים שלמד עם הטייס. אף על פי שהטייס מנסה לשמור על הנסיך הקטן בחיים, הנסיך הקטן נעלם לחלוטין בבוקר והטייס מחפש אותו במדבר אך מוותר לאחר שהבין שהנסיך הקטן מעולם לא היה קיים. לאחר מכן הטייס מצליח להתניע את המטוס ולטוס משם.
קרמילה (סרט)
הסרט קרמילה (באנגלית: The Carmilla Movie) הוא סרט קנדי שיצא ב-26 באוקטובר 2017. הסרט הופק כהמשך לסדרת רשת באותו השם. הסרט וסדרת הרשת קרמילה עובדו על בסיס הנובלה הגותית קרמילה מהמאה ה-19, העוסקת בערפדית לסבית.
הסרט זמין לצפייה באינטרנט בשיטת שלם וצפה.
תקציר העלילה.
עלילת הסרט מתרחשת כחמש שנים אחרי סיום עלילת הסדרה. הסרט נפתח בהצגת האירועים שעברו על הדמויות במהלך הסדרה ובשנים אחריה, עם ההסתגלות לחיים שאחרי סיום הלימודים באוניברסיטת סיילוס. קרמילה ולורה חיות בזוגיות בדירתן שבטורונטו, בעוד לורה מחפשת את דרכה כעיתונאית. לה-פונטיין ופרי הקימו יחד חברת הזנק שעוסקת בעל-טבעי, ודני היא פעילה חברתית לזכויות ערפדים.
קרמילה מתקשה להסתגל לחיים כבת תמותה, דבר המטריד את לורה. העניינים מסתבכים כשלורה מתחילה לחוות סיוטים הקשורים לעברה של קרמילה, ואלו מתערבבים עם מציאות חייהן. קרמילה נבדקת, ומתברר שהיא מאבדת את האנושיות שלה וחוזרת להיות ערפדית.
כדי לפתור את העניין, לורה וקרמילה מחליטות לחזור לשטיריה שבאוסטריה, שם הכל החל. אליהן מצטרפות חברותיהן להרפתקאות מימי האוניברסיטה – פרי, לה-פונטיין, מל וקירש. ביחד, החבורה טסה אל הבית שבו חייתה אל, אהובתה של קרמילה, ומתמודדות עם רוחות העבר. בבית הן מגלות שהרוחות שרודפות בסיוטים את לורה ואת קרמילה הן ממשיות. אלו הן קורבנות העבר של קרמילה, ששבו לקיום שבין חיים ומוות בעקבות שובה של קרמילה לחיים. כדי להשתחרר מהעבר ולהיחלץ מהבית רדוף-הרוחות, הגיבורות צריכות להתמודד עם הסיוטים הכי גדולים שלהן.
הפקה.
הסרט קרמילה מבוסס על סדרת הרשת קרמילה, שהיא עיבוד לנובלה גותית באותו השם שפורסמה במאה ה-19. בסרט מופיעים ציטוטים רבים מתוך הנובלה עליה הוא מבוסס, בעיקר בקטעי הסיוטים והזיכרונות מתוך החיים הקודמים של קרמילה.
את התסריט כתבה ג'ורדן הול, שכתבה גם את התסריט לסדרה, יחד עם אלחנדרו אלקובה. ספנסר מייבי, שביים גם את הסדרה ביים את הסרט. מפיקות הסרט הן סטף אוקנין ומלאני ווינדל. ג'סיקה קלייטון עיצבה את התלבושות.
כשליש מתקציב הסרט מומן מראש על ידי קהל המעריצים והמעריצות של הסדרה, שרכשו מראש חבילות הקרנה של הסרט ושל חומרים נוספים כגון סצנות שירדו בעריכה וקטעים שצולמו מאחורי הקלעים.
הצילומים ארכו 14 ימים, במהלך חודש יוני 2017, ונעשו כולם באזור העיר טורונטו שבקנדה.
ייצוג מגוון.
הסרט נשאר נאמן לרוח הסדרה בהקפדה על ייצוגים מגוונים בהיבטים של מגדר, מיניות ומוצא אתני. הן בייצוג הדמויות על המסך, והן בבחירת הצוות.
מערכת היחסים המרכזית בסרט היא מערכת יחסים לסבית בין לורה לבין קרמילה, והסרט מתייחס גם למערכת היחסים בין קרמילה לבין אל, אהובתה מהתקופה הוויקטוריאנית. אליס באומן, המגלמת את לורה יצאה מהארון כביסקסואלית, ואילו נטשה נגובנליס, המגלמת את קרמילה, יצאה מהארון כפאנסקסואלית.
בין הדמויות התומכות יש ייצוג מגוון לדמויות לא לבנות, ממוצאים מגוונים. השחקנית גרייס לין קאנג, המגלמת את שרלוט, אמרה בראיון שרק בסרט כמו קרמילה, שלא מגביל את עצמו לתכתיבי מגדר, מוצא או גיל, היא כאישה לא לבנה יכולה להשתתף בסרט תקופתי.
הדמות של לה-פונטיין היא ג'נדרקוויר, וגם השחקן המגלמת אותה, קייטלין אלכסנדר, יצא מהארון כג'נדרקוויר בעקבות שידור הסדרה.
בין לה-פונטיין לבין פרי ישנה מערכת יחסים א-מינית וככל הנראה א-רומנטית שמוצגת בתור מערכת היחסים המשמעותית שלהן.
גם בהיבטי ההפקה, בליהוק השחקניות לגילום הדמויות החדשות לסרט המפיקות דרשו ללהק רק נשים או ג'נדרקווירים, ובעדיפות לשחקניות לא לבנות.
בבחירת השירים לפסקול הסרט הושם דגש על יוצרות מקומיות קנדיות, על יוצרות להט"ביות ועל יוצרות ממוצא ילידי-קנדי.
צאת הסרט.
הסרט יצא להקרנה בבתי קולנוע ברחבי קנדה לערב אחד בלבד, ב-26 באוקטובר 2017, בסמוך לליל כל הקדושים. במקביל להקרנה, הסרט הופץ בדואר האלקטרוני למעריצים שהזמינו אותו בהזמנה המוקדמת. בעקבות הביקוש הרב, נקבעו שתי הקרנות נוספות באולמות קולנוע נבחרים ברחבי קנדה. כיום הסרט זמין לרכישה באתר הרשמי.
פסטיבלי סרטים.
הסרט קרמילה הוקרן בפסטיבלי סרטים ברחבי העולם. בין היתר השתתף בפסטיבלים הבאים:
פרסים.
הסרט זכה במספר פרסים ומועמדויות:
אדון זאב